[{"text_idx": "#000003", "text": "Tallinn saatis testso\u0303itudele kaks biometaanil so\u0303itvat bussi"}, {"text_idx": "#000004", "text": "Tallinnasse jo\u0303udsid sel na\u0308dalal esimesed kaks biometaanil so\u0303itvat bussi, mis eduka testperioodi la\u0308bimisel alustavad liinivedu. Selle kuu jooksul jo\u0303uab pealinna veel ku\u0308mmekond gaasibussi sajast, mis aasta lo\u0303puks linnas vurama peaks."}, {"text_idx": "#000005", "text": "TLT juhatuse liige Otto Popel so\u0303nas, et uute biometaanil so\u0303itvate busside liinile jo\u0303udmisel on tegemist viimaste aastate suurima keskkonnaso\u0303braliku uuendusega Tallinna u\u0308histranspordis."}, {"text_idx": "#000006", "text": "\"Esimesed kaks biometaanil so\u0303itvat bussi - liigendbuss ja normaalbuss - teevad pealinnas esialgu testso\u0303ite, et saaksime hinnata nende vastavust tellimusele ning hinnata tehnilist valmisolekut igapa\u0308evaseks liinito\u0308o\u0308ks,\" selgitas Popel ja lisas, et kui uued so\u0303idukid vastavad ko\u0303ikidele no\u0303udmistele ning hankelepingu tingimustele, siis ja\u0308a\u0308vad need testperioodi lo\u0303pust kohe ka Tallinnasse."}, {"text_idx": "#000007", "text": "Popeli so\u0303nul jo\u0303uab augustiks Tallinnasse va\u0308hemalt ku\u0308mmekond uut keskkonnaso\u0303bralikku gaasibussi ning selle aasta novembriks asendatakse juba sada ko\u0303ige vanema generatsiooni u\u0308hisso\u0303idukit va\u0308lja uute surugaasil so\u0303itvate bussidega."}, {"text_idx": "#000008", "text": "Popel lisas, et la\u0308hiaastatel ja\u0308a\u0308vad uute busside ko\u0303rval liinile veel vaid senised ko\u0303ige uuemad euro6 saastenormidele vastavad bussid."}, {"text_idx": "#000009", "text": "TLT juhatuse liige ro\u0303hutas, et uute u\u0308hisso\u0303idukite suurimaks kasuteguriks on keskkonnasa\u0308a\u0308stlikkus, kuid ka see, et uueneva bussipargiga hoitakse kokku vana ja kulunud taristu remondi- ja u\u0308lalpidamiskuludelt."}, {"text_idx": "#000010", "text": "Kokku saab Tallinn 250 uut bussi. \"Kokku kolme aasta jooksul on kavas osta 250 bussi, vo\u0303imalik, et me suurendame. 250 bussi la\u0308heb maksma 65 miljonit eurot,\" ra\u0308a\u0308kis Tallinna abilinnapea Andrei Novikov \"Aktuaalsele kaamerale\"."}, {"text_idx": "#000011", "text": "Algse plaani kohaselt sooviti osta koguni 350 bussi, kuid koroonakriis pani selles osas ko\u0303hklema."}, {"text_idx": "#000012", "text": "\"Ta\u0308naseks on meil siiamaani plaan osta 350 bussi, kuid anname aru, et kui meil ta\u0308na ei ole ta\u0308it kindlust, kuidas hakkab mo\u0303jutama Tallinna eelarvet kriisiolukord, mis meil vahepeal oli, siis me oleme pigem konservatiivsed, ra\u0308a\u0308kides 250 bussist. Kuid kui vaadata formaalselt no\u0303ukogu otsuseid, siis nad on siiamaani tehtud 350 peale,\" u\u0308tles Novikov."}, {"text_idx": "#000013", "text": "Popeli so\u0303nul na\u0308eb strateegia ette, et 2025. aastaks ei oleks Tallinnas u\u0308htki diiselbussi. \"Et oleksid keskkonnaso\u0303bralikud gaasibussid ja aastaks 2035 minna u\u0308le ta\u0308iesti elektritranspordile,\" so\u0303nas ta."}, {"text_idx": "#000014", "text": "Tallinna biogaasil so\u0303itvad bussid on tootnud hanke vo\u0303itnud Poola bussiettevo\u0303te Solaris Bus & Coach, mis esitas gaasibusside riigihankele 26,96 miljoni euro suuruse pakkumuse."}, {"text_idx": "#000015", "text": "Uute busside tankimiseks ehitatab ku\u0308tusetarnija kaks gaasitanklat - Lasnama\u0308ele ja Kadaka teele. Tanklate hind on arvestatud gaasi hinna sisse ja eraldi linn selle eest maksma ei pea."}, {"text_idx": "#000018", "text": "Tallinn laenab TLT-le gaasibusside ostuks 20 miljonit eurot"}, {"text_idx": "#000023", "text": "Politico: Eurokomisjon toetab nu\u0308u\u0308d piiridele tarade rajamist"}, {"text_idx": "#000028", "text": "Tehisintellektil po\u0303hinevat to\u0308o\u0308tajaskonda kimbutab inimeste keskpa\u0308rasus"}, {"text_idx": "#000033", "text": "Kaljulaid kritiseeris Vene diplomaatide va\u0308ljasaatmist"}, {"text_idx": "#000034", "text": "USA o\u0303hujo\u0303udude kindral: so\u0303da Hiinaga vo\u0303ib puhkeda juba 2025. aastal"}, {"text_idx": "#000046", "text": "Lo\u0303viosa heitekvoodi mu\u0308u\u0308gist la\u0308heb energiahinna to\u0303usu leevendamiseks"}]